หุ้นยุโรปเปิดบวก ขณะตลาดจับตาผลเจรจากรีซ-เจ้าหนี้
ตลาดหุ้นยุโรปเปิดวันนี้ (1 ก.ค.) ปรับตัวขึ้น ขณะที่นักลงทุนจับตามองเรื่องกรีซและเจ้าหนี้ว่า จะมีสัญญาณของการประนีประนอมออกมาหรือไม่ อย่างไรก็ตาม กรีซต้องเผชิญแรงกดดันอย่างมาก หลังไม่สามารถชำระหนี้ให้ IMF ได้ตามกำหนด
1 ก.ค. 2558

ผู้สื่อข่าวรายงานว่า ตลาดหุ้นยุโรปเปิดวันนี้ (1 ก.ค.) ปรับตัวขึ้น ขณะที่นักลงทุนจับตามองเรื่องกรีซและเจ้าหนี้ว่า จะมีสัญญาณของการประนีประนอมออกมาหรือไม่ อย่างไรก็ตาม กรีซต้องเผชิญแรงกดดันอย่างมาก หลังจากไม่สามารถชำระหนี้ให้กองทุนการเงินระหว่างประเทศ หรือ IMF ได้ตามกำหนด
ทั้งนี้ ดัชนี Stoxx Europe 600 เมื่อเวลา 8.05 น. ตามเวลาลอนดอน ปรับตัวขึ้น 0.70% ส่วนดัชนี CAC-40 ของฝรั่งเศส เปิดตลาดที่ระดับ 4,849.43 จุด ปรับตัวขึ้น 59.23 จุด หรือ 1.24% และดัชนี DAX ของเยอรมัน เปิดตลาดที่ระดับ 11,050.32 จุด ปรับตัวขึ้น 105.35 จุด หรือ 0.96%